Zuma: ‘Ons ondersteun staatskaping-ondersoek’ | Maroela Media
Ramaphosa: Vlak 2 van afsonderingsperiode aangekondig
Video: Kyk Ramaphosa se toespraak op Maroela
Ongeluk eis 4; liggaam op huis se dak gevind
Regering verleng weer ramptoestand
Zuma: ‘Ons ondersteun staatskaping-ondersoek’
Pres. Jacob Zuma Woensdag (31 Mei 2017) in die parlement waar hy die presidensie se begroting ter tafel gelê het. Foto: Elmond Jiyane/GCIS
Opposisiepartye het pres. Jacob Zuma Woensdagmiddag uitgejou toe hy, terwyl hy die presidensie se begroting in die parlement ter tafel gelê het, gesê het hy is ten gunste van ŉ ondersoek na bewerings van staatskaping.
“Laat ek dit op skrif stel, daar is geen teenstand van die regering of die presidensie oor die voorstelle vir ŉ kommissie van ondersoek na staatskaping nie,” het Zuma gesê. “Ons ondersteun ŉ ondersoek ten volle omdat dit sal help om die feite aan die lig te bring en die gerugte uit die weg te ruim oor die omvang van staatskaping.”
Zuma het gesê die vertraging in sy aanstelling van die kommissie wat die saak sal ondersoek, is weens sy siening dat Thuli Madonsela, voormalige openbare beskermer, inbreuk gemaak het op sy magte as president deur hom opdrag te gee om die kommissie van ondersoek aan te stel om die bewerings in haar staatskapingverslag te ondersoek. “As dit daar gelaat word, gaan dit probleme vir toekomstige staatshoofde veroorsaak omdat dit ŉ verkeerde presedent skep,” het hy gesê.
Pres. Jacob Zuma en adjunkpresident Cyril Ramaphosa Woensdag (31 Mei 2017) in die parlement waar die presidensie se begroting ter tafel gelê is. Foto: Elmond Jiyane/GCIS
“Volgens die regsadvies wat ingewin is, ondermyn die opdrag om ŉ kommissie van ondersoek aan te stel die konsep van skeiding van magte.”
DA-LP’s het Zuma kort-kort tydens sy toespraak onderbreek en onder meer uitgeskree, “Ons soek jou in die tjoekie!”. Zuma het grootliks die uitjouery geïgnoreer en voortgegaan met sy toespraak wat onder meer gefokus het op misdaad teen vroue en kinders, die ekonomie en die nuwe mynbouhandves.
Die EFF se sitplekke in die parlement was oudergewoonte leeg. Die party het vroeër gesê hy erken nie Zuma as die land se regmatige president nie.
Jacob Zuma Presidensie staatskaping
Phahlane beplan glo klopjag op Opod-kantoor
Molefe weer sy pos kwyt
En waar is sy toga? En sy vlerke?
Onse Thuli het juis die aanbeveling gemaak omdat SA tans ‘n “verkeerde president” het, nie omdat sy ‘n “verkeerde presedent” wil skep nie.
Jacob, jou ma was heldersiende toe sy jou naam gegee het – BEDRIEëR!
Jyt niks meer te se nie jy hoort inelkgeval nie daar nie.
indien dit sy goedkeuring wegdra beteken dit NIKS! slang in die gras
As dit vir jou moontlik was om ten volle van die huis af te kon werk, sal jy graag wil terugkeer kantoor toe sodra die afsonderingsperiode verby is?
Ja, ek mis die kameraderie en spangees
Ja, maar verkieslik net vir ŉ paar dae van die week vir vergaderings en om koppe bymekaar te sit
Ja, ek is glad nie so produktief by die huis as by die kantoor nie
Nee, ons het maklik reggekom met aanlyn vergaderings en kan dit voortsit
Nee, ek werk baie lekker by die huis en sal verkies om nie weer hoegenaamd terug te keer kantoor toe nie